Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin oppositiojohtaja Hertzog -
sanoi olevansa harmissaan lausunnoista, -
joita Obaman hallinnon johtavat virkamiehet ovat antaneet -
koskien pääministeri Netanjahun ensi viikon kongressipuhetta.
USA:n edustajainhuoneen puhemies John Boehner -
kertoi olevansa täysin eri mieltä siitä, -
että Netanjahun kongressipuhe olisi tuhoisa USA:n ja Israelin suhteille.
Jordania ja Israel ovat solmineet sopimuksen projektista, -
jonka myötä rakennetaan suolanpoistolaitos Aqabaan -
sekä putkilinja Punaisenmeren ja Kuolleenmeren välille.
Israelin oppositiojohtaja Hertzog sanoi olevansa harmissaan -
Obaman hallinnon johtavien virkamiesten kannanotoista -
koskien pääministeri Netanjahun ensi viikon kongressipuhetta.
Hertzog on Netanjahun merkittävin poliittinen kilpailija.
Hän johtaa entisen kabinettiministeri Livnin kanssa -
keskustavasemmistolaista Zionist Union -koalitiota.
Hertzog sanoi, että välit USA:n hallintoon on korjattava.
Sekä ulkoministeri Kerryn että turvallisuuden neuvonantaja Ricen -
lausunnot ovat harmillisia. Ne ovat osoitus suhteemme kriisistä.
Me, Livni ja minä, tiedämme yhdessä, -
miten suhteemme USA:han saadaan korjattua, jotta se palautuisi jälleen -
läheiseksi, vahvaksi ja strategiseksi kumppanuussuhteeksi.
Vihamielinen sananvaihto on kiihtynyt ulkoministeri Kerryn, -
kansallisen turvallisuuden neuvonantaja Ricen -
ja pääministeri Netanjahun välillä, vain muutamaa päivää ennen -
Netanjahun kongressipuhetta, jonka on määrä koskea Iranin uhkaa.
Netanjahu syytti P5+1-maita, -
eli YK:n turvallisuusneuvoston viittä pysyväisjäsentä USA:ta, Venäjää, -
Kiinaa, Ranskaa, Iso-Britanniaa ja Saksaa siitä, että ne ovat hylänneet -
lupauksensa estää Irania hankkimasta ydinaseita.
Netanjahu sai puhekutsun kongressia johtavilta republikaaneilta, -
jotka näkevät Iranin ydinaseuhan samalla tavalla kuin Netanjahu.
Valkoisen talon tiedottaja Josh Earnest -
myötäili kansallisen turvallisuuden neuvonantaja Ricen lausuntoa.
Hän varoitti, että USA:n ja Israelin suhde ei saa typistyä -
puoluepoliittiseksi asiaksi, mikä hänen mukaansa olisi tuhoisaa.
Toivottavasti voimme palata takaisin tilanteeseen, -
jossa eritoten USA:n, mutta myös Israelin kansallinen turvallisuus -
paranee, jos takaamme sen, -
ettei suhteemme alistu puoluepoliittisille turbulensseille.
Jerusalemilaiset ovat huolissaan Israelin ja USA:n väleistä.
Tilanne on kyllä hyvin häiritsevä.
Mielestäni Israelin turvallisuus on kuitenkin ensisijainen asia.
On tärkeää, että maatamme johtaa hallitus, -
joka puolustaa turvallisuuttamme nyt ja jatkossa.
Tilanne on kuitenkin huolestuttava, sillä USA on ollut -
meille erittäin tärkeä liittolainen. Väliemme olisi pysyttävä kunnossa.
Mielestäni on typerää Netanjahulta, -
ettei hän ymmärrä sitä, miten tärkeä Amerikka on meille.
Minusta tämä on kamala virhe.
Pahaa ja ennennäkemätöntä tuhoa on jo tapahtunut.
Kongressin jäsenet allekirjoittavat Israelin-vastaisia vetoomuksia.
Jotkut kongressijäsenet boikotoivat Israelin pääministeriä.
Nämä ovat ennenkuulumattomia asioita, joita on hyvin vaikea korjata.
On selvää, että tämä on vain vaalitemppu, -
jolla ei ole mitään tekemistä Israelin turvallisuuden kanssa.
Republikaanit eivät konsultoineet Obamaa tai demokraatteja, -
kuten tapana on ennen kutsun antamista.
Obama on ilmoittanut, ettei hän aio tavata Netanjahua, -
koska vierailu tapahtuu niin lähellä Israelin vaaleja, jotka pidetään 17.3.
Pääministeri Netanjahu on korostanut, että hän arvostaa Valkoista taloa.
Hän on kuitenkin painottanut myös, että hänen velvollisuutensa -
on tehdä kaikki mahdollinen, jotta Iran ei saa hankittua ydinasetta.
Netanjahu on huomauttanut, että Iranin kanssa muotoutuva sopimus -
sallisi tälle maalle, joka on uhannut tuhota juutalaisvaltion, -
keinot kehittää materiaalia useiden ydinaseiden valmistamiseksi.
Arvostan Valkoista taloa; arvostan USA:n presidenttiä.
Mutta näin kohtalokkaassa ja selviytymisemme kannalta -
ratkaisevassa asiassa minun on tehtävä kaikkeni, -
jotta tämä suuri vaara Israelille saadaan torjuttua.
Netanjahu aikoo tavata senaatin demokraattijohtajan Harry Reidin -
ja republikaanijohtaja Mitch McConnellin kanssa -
puheensa jälkeen Washingtonissa.
Edustajainhuoneen puhemies Boehner kertoi eilen -
olevansa täysin eri mieltä siitä, -
että Netanjahun puhe aiheuttaisi tuhoa USA:n ja Israelin suhteille.
Boehner vastasi Obaman hallinnon virkamiesten antamiin lausuntoihin, -
joissa varoiteltiin, että Netanjahun puhe muuttaa maiden väliset suhteet -
puoluepoliittiseksi asiaksi.
Nyt ISISin vastaisesta taistelusta:
Jordanian kuningas Abdullah neuvotteli -
Egyptin presidentin al-Sisin kanssa lyhyellä Kairon-vierailullaan.
Sisi kertoi, että Jordania ja Arabiemiirikunnat, jotka molemmat -
kuuluvat USA:n johtamaan ISISin vastaiseen liittoumaan, -
ovat tarjonneet sotilaallista apua Egyptille sen jälkeen, -
kun ISISin militantit tappoivat 21 egyptiläiskristittyä Libyassa.
Jordania on ottanut johtavan roolin -
ilmaiskuissa ISISiä vastaan Syyriassa ja Irakissa.
Iskuja on kiihdytetty islamistien julkistettua videon, -
jossa ne polttivat elävältä jordanialaisen lentäjän.
Ryhmä sieppasi lentäjän, -
kun hänen koneensa oli syöksynyt maahan Syyriassa joulukuussa.
Jordania ja Israel ovat solmineet sopimuksen projektista, -
jonka myötä rakennetaan suolanpoistolaitos Aqabaan -
sekä putkilinja Punaisenmeren ja Kuolleenmeren välille.
Laitos rakennetaan Jordanian Aqabaan Punaisenmeren rannalle, -
ja se poistaa suolaa merivedestä isra- elilaisia ja palestiinalaisia varten.
Prosessista ylijäävä suolavesi -
johdetaan 180 km pitkää putkilinjaa pitkin pohjoiseen Kuolleeseenmereen.
Lehdistötiedotteen mukaan projektin valmistuminen vie kolmisen vuotta, -
ja se maksaa noin 900 miljoonaa dollaria.
Jordanialaisviranomaiset sanovat projektin olevan tärkeä myös siksi, -
että se tuo uuden makean veden lähteen Jordanialle, -
joka kärsii vakavasta vesipulasta.
Se elvyttää myös kuivuvaa Kuolluttamerta.
Suolanpoistolaitos tulee tuottamaan -
noin 80 miljoonaa kuutiota vettä vuodessa.
Israel aikoo ostaa Jordanialta siitä puolet.
Israel on lisäksi sopinut johtavansa Genesaretinjärvestä Jordaniaan -
50 miljoonaa kuutiota vettä enemmän -
kuin mitä v.1994 rauhansopimuksessa määrättiin vedenjaon osalta.
Israelin infrastruktuuriministeri Silvan Shalom kertoi, -
että vettä aiotaan johtaa suolanpoistolaitoksesta -
maanviljelykseen Etelä-Israeliin sekä juomavedeksi maan pohjoisosaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Shabat shalom ja nähdään maanantaina!
Suomennos: Sirpa Bågman